Hin stuttligi flokkurin

Hin stuttligi flokkurin (norsk oversettelse «Det morsomme partiet») var et politisk parti på Færøyene som stilte lister ved lagtingsvalget i 2004. Partiet stilte lister, hver av dem med bare én kandidat, i alle Færøyenes valgkretser unntatt Sandoy. Hin stuttligi flokkurin fikk til sammen 747 stemmer og oppnådde ingen representasjon.

Johan Dalsgaard tok initiativet til partiet, på løftet om at han ikke ville gjøre noe, som var ment som en protest og satire på færøysk politikk. Dalsgaard var langt på vei inspirert av den dansk-færøyske Jacob Haugaard, som ble valgt inn i det danske Folketinget i 1994 for Sammenslutningen af Bevidst Arbejdssky Elementer.

Referanser 

Politiske partier på Færøyene
Politiske partier nedlagt i 2004
2004 på Færøyene
Portal:Færøyene/artikler
Satiriske partier